Diari Oficial de la Generalitat Valenciana


Sumari del DOGV 5534, del 14-06-2007 (2007/7222)

Subhasta número S2007R1276001002.
---------------------------------

### Dades del document

Número de DOGV
:   5534

Data del DOGV
:   14-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/7222


Data del document
:   17-05-2007

Organisme emissor
:   Agència Estatal d'Administració Tributària. Delegació de Castelló de la Plana

Tipus de document
:   Subhasta

Descriptors 

:   * venda en subhasta

Subhasta número S2007R1276001002. [2007/7222]  
El cap de la Dependència de Recaptació de la Delegació de l'Agència Estatal d'Administració Tributària de Castelló, fa saber:  
Que de conformitat amb el que disposa l'article 101 del Reglament General de Recaptació aprovat per RD 939/2005, de 29 de juliol, es van dictar acords amb data 17.05.2007 en què es decretava l'alienació per mitjà de subhasta dels béns que es detallen en la relació de béns a subhastar inclosa en este anunci com a annex I. La subhasta se celebrarà el dia 19 de juliol de 2007, a les 09.30 hores en la sala polivalent de la Delegació de l'AEAT de Castelló, sítia en el passeig Ribalta, 12.  
En compliment de l'esmentat article, es publica el present anunci i s'advertix les persones que desitgen participar en la subhasta, el següent:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, les quals quedaran subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament de l'import del deute no ingressat, els interessos que s'hagen meritat o es meriten fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a les del sobre. Les dites ofertes, que tindran el caràcter de màximes, seran presentades en el registre general de l'oficina on se celebre la subhasta, fent-se constar en l'exterior del sobre les dades identificatives d'esta. En el sobre s'inclourà a més de l'oferta i el depòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària www.agenciatributaria.es, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la que es regula la participació per via telemàtica en procediments d'alienació de béns desenrotllats pels òrgans de recaptació.  
Quart. Tot licitador haurà de constituir davant de la mesa de subhasta amb anterioritat a la seua celebració un depòsit del 20 per cent del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10 per cent. L'import del depòsit per a cada un dels lots està determinat en la relació de béns a subhastar inclosa en este anunci.  
El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que permeta la seua identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà acordar la celebració d'una segona licitació, si ho considera procedent, fixant el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb el que disposa l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les que no cal tindre compte obert. També pot realitzar el pagament per mitjà de deute en el seu compte corrent, a través d'Internet en la direcció www.agenciatributaria.es, en l'opció: Oficina Virtual. Pagament d'Imposts.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, es procedirà per l'Agència Tributària a alçar la retenció realitzada sobre el depòsit constituït per l'adjudicatari.  
Seté. Quan en la licitació no s'haguera cobert el deute i quedaren béns sense adjudicar la mesa anunciarà la iniciació del tràmit d'adjudicació directa.  
Les ofertes es podran presentar en el termini en què a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.  
Així mateix es podran presentar ofertes a través de la pàgina Web de l'Agència Tributària www.agenciatributaria.es, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, podent procedir a l'adjudicació dels béns si alguna d'estes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació quan no s'haja considerat procedent celebrar una segona licitació; si haguera existit segona licitació, no hi haurà preu mínim.  
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immoble.  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; els dits títols estaran a disposició dels interessats en les oficines d'esta Dependència de Recaptació on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el Registre, el document públic de venda és títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el Registre i la realitat jurídica.  
Deu. El tipus de subhasta no inclou els imposts indirectes que graven la transmissió de dites béns. Tots els gastos i imposts derivats de la transmissió, inclosos els derivats de la inscripció en el Registre corresponent del manament de cancel·lació de càrregues posteriors, seran per compte de l'adjudicatari.  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, sent càrrec d'este els gastos que queden pendents de pagament.  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
Dotze. També s'aplicaran les condicions que s'arrepleguen en l'annex 2. En tot allò no previst en este anunci caldrà ajustar-se a allò que s'ha preceptuat en les disposicions legals que regulen l'acte.  
ANNEX 1  
Relació de béns a subhastar  
Subhasta número: F1104V8122035132  
Lot u  
Deutor: José Miguel Ros Blasco  
N° de diligència: 120623300141B. Data de la diligència: 22-08-2006  
Tipus de subhasta en 1ª licitació: 387.200,00 euros  
Trams: 2.000,00 euros  
Depòsit: 40.000,00 euros. Tipus de dret: ple domini  
Bé número 1  
Tipus de bé: vivenda  
Localització: c/ Sant Jaume, 11. 12560 Burriana (Castelló)  
Reg. núm. 1 de Nules  
Tom: 1601. Llibre: 690  
Foli: 181. Finca: 7778. Inscripció: 4  
Descripció: urbana; casa habitació sítia en carrer Sant Jaume, 11 de Burriana, composta de planta i dos pisos alts, de 155 m² de superfície.  
Valoració: 387.200,00 euros  
Càrregues: No consten càrregues.  
Lot dos  
Deutor: José María Izquierdo Iniesto  
N° de diligència: 120723300190Q. Data de la diligència: 18-01-2006  
Tipus de subhasta en 1ª licitació: 8.150,02 euros  
Trams: 500,00 euros  
Depòsit: 1.500,00 euros. Tipus de dret: ple domini  
Bé número 1  
Tipus de bé: finca rústica  
Localització: pda. Talades s/n. 12317 Les Coves de Vinromà (Castelló)  
Registre d'Albocàsser   
Tom: 202. Llibre: 36  
Foli: 162. Finca: 007412. Inscripció: 1  
Descripció: heretat en terme de les Coves de Vinromà, partida Talades, d'onze hectàrees, seixanta-set àrees, cinquanta centiàrees, matoll secà.  
Valoració: 8.150,00 euros  
Càrregues:   
Embargament lletra D, a favor de l'estat, els deutes del qual estan cancel·lats.  
Import total actualitzat: 0,00 euros  
Lot tres  
Deutor: El Hamzaoui, Habiba  
N° de diligència: 120423000051K. Data de la diligència: 14-01-2004  
Tipus de subhasta en 1ª licitació: 17.739,19 euros  
Trams: 500,00 euros  
Depòsit: 1.800,00 euros. Tipus de dret: nua propietat  
Bé número 1  
Tipus de bé: Vivenda  
Localització: RD. Músic Ibáñez, 1-1r. 12500 Burriana (Castelló)  
Reg. núm. 1 de Nules  
Tom: 1302. Llibre: 496  
Foli: 209. Finca: 35845. Inscripció: 6  
Referència cadastral: 9401718YK4290S 2 WB  
Descripció: urbana. Mitat indivisa de la vivenda situada en la ronda Músic Ibáñez, núm. 1, primer pis. Superfície construïda: 108,10 m².  
Valoració: 45.131,75 euros  
Càrregues: Import total actualitzat: 45.863,97 euros  
1. Hipoteca a favor de Citibank. En escrit de data 2-04-07, l'entitat comunica que el pendent és de 49.116,67 euros.  
2. Embargament a favor de Renault Finançaments. En escrit de data 1-01-07, l'entitat comunica que el pendent és de 21.305,63 euros.  
Lot quatre   
Deutor: Miguel Ramón Gavela Romero  
N° de diligència: 120123002681T. Data de la diligència: 15-10-2001  
Tipus de subhasta en 1ª licitació: 1.548,00 euros  
Trams: 200,00 euros  
Depòsit: 300,00 euros. Tipus de dret: ple domini  
Bé número 1  
Tipus de bé: finca rústica  
Localització: pda. Carrascar s/n. 12044 Betxí (Castelló)  
Reg. núm. 2 de Vila-real  
Tom: 394. Llibre: 91  
Foli: 47. Finca: 7721. Inscripció: 1  
Descripció: rústica. Hort de tarongers siti en la partida Carrascar, en el terme municipal de Betxí, amb una superfície de 4 àrees, 16 centiàrees.  
Valoració: 1.548,00 euros  
Càrregues: Import total actualitzat: 62.856,19 euros  
1. Embargament a favor d'Uninter Lísing, SA, anotació B. En escrit de 28-03-07, l'entitat comunica que el deute pendent és de 20.849,72 euros de principal, més 10.245,00 euros per a interessos i costes.  
2. Embargament a favor del Banc Sabadell. SA, lletra G. Vigent en la seua totalitat.  
Castelló de la Plana, 17 de maig de 2007. El cap de la Dependència de Recaptació: Arturo Rodríguez Serrano.